Mørkets løfte

The Seeker (i Storbritannia: The Dark is Rising) er en amerikansk film som hadde premiere 5. oktober 2007. Filmen er basert på den andre boka i fantasyserien The Dark Is Rising av Susan Cooper.

 Sammendrag 
Will Stanton er en dag unna hans fjortende bursdag. Når Stanton-barna er på vei hjem, inviterer frøken Greythorne (spilt av Frances Conroy) og hennes butler Merriman Lyon (spilt av Ian McShane) Stanton-søsknene til julebord ved herregården. Senere ankommer to bønder, Dawson og Old George som Will ikke kjenner fra før, til huset med et stort juletre bestilt av familien. Men bøndene kjenner Wills navn, og ønsker ham gratulerer med bursdagen før de spår en storm til tross for den relativt klare og skyfrie himmelen. Wills fødselsdag er så nærme julaften at alle i hans store familie ignorerer bursdagen bortsett fra lillesøsteren hans Gwen (spilt av Emma Lockhart) som gir ham et armbåndsur som hans eneste bursdagsgave.

Familien har nylig flyttet fra USA til en liten engelsk landsby. En av brødrene hans har kommet hjem for å feire høytiden sammen med resten av familien, og Will må deretter overnatte på loftet. Som julegave kjøper Will en gave til søsteren Gwen ved det lokale kjøpesenteret. To mistenksomme sikkerhetsvakter beskylder ham for å ha stjålet fra en butikk, og de tar ham med til kontoret deres. De går gjennom en metamorfose og angriper Will. Men han klarer å stikke av ved å tilfeldigvis bruke de overnaturlige kreftene hans for aller første gang. Will begynner å oppleve en rekke merkelige hendelser. Ved herregårdens julebord ser Will nok en gang Dawson og Old George som ser ut til å kjenne ham godt. Frøken Greythorne og Merriman diskuterer når og hvordan de burde snakke med Will om hans videre skjebne.

Maggie Barnes (spilt av Amelia Warner) en attraktiv jente dukker også opp til festen, og Will blir opprørt når en av hans eldre brødre begynner å flørte med henne. Will forlater herregården, men en illevarslende figur på en hvit hest og ledsaget av hunder jager Will. I det figuren skal drepe Will, dukker plutselig frøken Greythorne, Merriman, Dawson og Old George for å redde Will. Merriman kaller den truende figuren for The Rider (spilt av Christopher Eccleston) som advarer alle om at i løpet av fem dager vil hans makt - The Dark - stige frem og ta over alt. De fire voksne er de siste av de eldgamle krigere som tjener Lyset, og de tar Will med på en vandring gjennom tid og rom til et område den store salen - som i dag er en kirke Stantons ofte går til gudstjeneste ved. Will er den siste av den gamle rase som er født: Han er den syvende sønnen til en syvende sønn, hvis makt begynner å komme frem på hans fjortende bursdag. Selv om Will bestrider denne historien, fordi han tror at han er den sjette sønnen.

Will kalles for "The Seeker" som må finne seks skilt hvis besittelse vil gi ham og The Light makt over The Dark. Rytteren søker også etter de samme gjenstandene. Will går hjem, faller og vrikker en ankel. En doktor tar kontakt, men var egentlig "The Rider" i forkledning. Skapningen blir gjenkjent av Will. Rytteren demonstrerer kreftene sine på Wills ankel ved å vekselvis helbrede den eller gjøre den mye verre før han gjenoppretter ankelen til sin tidligere skadde tilstand. Han tilbyr Will muligheten til å få et hvilket som helst ønske han vil oppfylt, i bytte mot å gi The Rider alle gjenstandene. Will oppdager at han har en tvilling-bror ved navn Tom, som på mystisk vis forsvant som baby en natt og aldri ble funnet.

Merriman instruerer Will om deres krefter, som blant annet inkluderer overmenneskelig styrke, kommandere lys og ild, telekinese, gå gjennom tid, og muligheten til å tyde en eldgammel tekst i Book of Gramarye. Dessverre lærer Will at han ikke kan fly, en kraft han ønsket seg. Will reiser gjennom tiden for å finne en rekke forskjellige gjenstander. Rytteren verver en mystisk figur for å hjelpe ham å få tak i gjenstandene fra Will. Rytteren lurer også Wills eldre bror Max ved å kontrollere ham delvis. The Rider får etter hvert enorm makt, og angriper landsbyen med en forferdelig snøstorm. Maggie blir også avslørt som en mystisk heks som hjelper The Rider i bytte mot evig ungdom.

 Rolleliste 
 Alexander Ludwig som Will Stanton. Født med spesielle krefter som dukker opp fra hans fjortende fødselsdag. 
 Christopher Eccleston som The Rider. Filmens viktigste antagonist 
 Ian McShane som Merriman Lyon An Old One. Som hjelper Will med å kontrollere kreftene hans.
 Frances Conroy som frøken Greythorne. Eier av herregården.
 James Cosmo som Dawson som slåss for The Light. 
 Jim Piddock som en bonde som kalles for Old George. 
 Amelia Warner som Maggie Barnes. En vakker ung kvinne som Will blir forelsket i.
 John Benjamin Hickey som John Stanto. Will's far. 
 Wendy Crewson som Mary Stanton. Will's mor.
 Emma Lockhart som Gwen Stanton. Will's søster. 
 Drew Tyler Bell som James Stanton. Will's eldre bror.
 Edmund Entin og Gary Entin som Robin og Paul Stanton. Will's eldre tvilling-brødre. 
 Gregory Smith som Max Stanton. Will's eldre bror.
 Jordan J. Dale som Stephen Stanton. Will's eldste bror.

 Eksterne lenker 


 The Seeker hos Walden Media
 Intervju med Christopher Eccleston
 Intervju med forfatter Susan Cooper

Kategori:Eventyrfilmer fra USA
Kategori:Fantasyfilmer fra USA
Kategori:Filmer fra 2007
Kategori:Engelskspråklige filmer